ฟินันซ่าชูหุ้นกู้ไทย-ฝากเงินนอกจ่ายสูง3.1%
บลจ.ฟินันซ่า นำร่องคลอดกองทุนตราสารหนี้ลงทุนหุ้นกู้เอกชนและพันธบัตรไทย ผสมฝากเงินแบงก์นอก ICBC&nbsp; หนุนผลตอบแทน 6 เดือนสูง 3.1%
11 พ.ค. 2554

บลจ.ฟินันซ่า นำร่องคลอดกองทุนตราสารหนี้ลงทุนหุ้นกู้เอกชนและพันธบัตรไทย ผสมฝากเงินแบงก์นอก ICBC  หนุนผลตอบแทน 6 เดือนสูง 3.1%
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า ในงานมหกรรมการเงิน (มันนี่ เอ็กโป) ปีนี้ บริษัทจะออกกองทุนเปิดฟินันซ่าตราสารหนี้พลัส 6เดือน2 (FAM FIP 6M2) เอาใจผู้ชอบฝากเงิน โดยประมาณการผลตอบแทน 3.1 % ต่อปี อายุประมาณ 6 เดือน เสนอขายตั้งแต่ 11 - 19 พ.ค. 54 
กองทุน FAM FIP 6M2 เป็นกองทุนตราสารหนี้ผสมที่ลงทุนในเงินฝากต่างประเทศและในตราสารหนี้ในประเทศ ถือเป็นการนำร่องแผนฝากเงินกับธนาคารอันดับหนึ่งของโลก ICBC สามารถทำกำไรมากที่สุดในโลก โดยมีมูลค่าตลาดรวมใหญ่ที่สุดและมีฐานลูกค้าเงินฝากที่ใหญ่ที่สุดในโลกอีกด้วย  มั่นใจว่าจะเป็นที่พอใจของนักลงทุน
กองทุนจะลงทุนในเงินฝากธนาคารต่างประเทศ สกุลเงิน CNH (ICBC, CITIBANK , BARCLAYS ,Deutsche BANK.,สาขาฮ่องกง) ตั๋วแลกเงิน บริษัท Double A (BBB) ตั๋วแลกเงินบริษัท บัตรกรุงไทย  (BBB+), บริษัท ฟินันัซ่า (BBB), บริษัท โรจนะ (A-) และตั๋วเงินคลัง หรือ พันธบัตรธนาคารแห่งประเทศไทย  ป้องกันความเสี่ยงจากอัตราแลกเปลี่ยนสกุลเงิน CNH เป็นเงินบาทแล้ว  
นอกจากนี้ ในงานยังมีโปรโมชั่นในงานสำหรับนักลงทุนที่ลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ตั้งแต่ 2 หมื่นบาทขึ้นไปรับเป็นกองทุนเปิดฟินันซ่าเพิ่มพูนทรัพย์ (FAM VF) หรือเป็นเช็คของขวัญก็ได้